รายงานการประชุมสภาองค์การบริหารส่วนตำบลเขาพระ 
สมัยสามัญที่ 3/2568
ครั้งที่ 2
วันศุกร์ที่  15  สิงหาคม 2568
 ณ ห้องประชุมสภาองค์การบริหารส่วนตำบลเขาพระ
........................................................
จำนวนผู้มาประชุม		  7	คน
จำนวนผู้ไม่มาประชุม		  -	คน  
	ลำดับที่
	ชื่อ – นามสกุล
	ตำแหน่ง
	ลายมือชื่อ
	หมายเหตุ

	1
	นายสมชาย     สมทวีกาญจนพร
	ประธานสภาอบต.
	สมชาย    สมทวีกาญจนพร
	

	2
	นางระเบียบ     สะราคำ
	รองประธานสภาอบต.
	ระเบียบ   สะราคำ
	

	3
	นางสาวน้ำทิพย์ ทองไพรวรรณ
	สมาชิกสภาอบต. หมู่ 4
	น้ำทิพย์   ทองไพรวรรณ
	

	4
	นางสุวรรณา     ทองรอด
	สมาชิกสภาอบต. หมู่ 6
	สุวรรณา  ทองรอด
	

	5
	นายรุ่ง            แย้มฉวาก
	สมาชิกสภาอบต. หมู่ 7
	รุ่ง          แย้มฉวาก
	

	6
	นางอณุรดี        สัมฤทธิ์
	สมาชิกสภาอบต. หมู่ 10
	อณุรดี     สัมฤทธิ์
	

	7
	นายเบญจมินทร์ วัฒนงาม
	สมาชิกสภาอบต. หมู่ 11
	เบญจมินทร์ วัฒนงาม
	


รายชื่อผู้เข้าร่วมประชุม
	ลำดับที่
	ชื่อ – นามสกุล
	ตำแหน่ง
	ลายมือชื่อ

	1
	นายมานพ  ฉ่ำพงษ์สันติ
	นายกองค์การบริหารส่วนตำบลเขาพระ
	มานพ  ฉ่ำพงษ์สันติ

	2
	นายศุภโชค  ประสพพฤกษ์
	รองนายกองค์การบริหารส่วนตำบลเขาพระ
	ศุภโชค  ประสพพฤกษ์

	3
	จ.ส.อ.พีรพงษ์  อ่ำทอง
	รองนายกองค์การบริหารส่วนตำบลเขาพระ
	พีรพงษ์  อ่ำทอง

	4
	นางสาวน้ำผึ้ง แก้วเจริญไพบูลย์
	เลขาฯนายกองค์การบริหารส่วนตำบลเขาพระ
	น้ำผึ้ง แก้วเจริญไพบูลย์

	5
	นายวิทมนตร์  กิริวรรณา
	ปลัดองค์การบริหารส่วนตำบลเขาพระ
	วิทมนตร์  กิริวรรณา

	6
	นางสาวกนกวรรณ หยกอำนวยชัย
	หัวหน้าสำนักปลัด
	กนกวรรณ  หยกอำนวยชัย

	7
	นายวราพงษ์  ใยน้อย
	รก.ผอ.กองคลัง
	วราพงษ์  ใยน้อย

	8
	นางสาวศิร์พิชชา น้อยสุริวงษ์
	นักวิเคราะห์นโยบายและแผน
	ศิร์พิชชา น้อยสุริวงษ์

	9
	นายอมร พงษ์ธัญญการ
	จนท.สาธารณสุข
	อมร   พงษ์ธัญญการ

	10
	นายพัฒนพงศ์  ปิ่นแก้ว
	นักพัฒนาชุมชน
	พัฒนพงศ์  ปิ่นแก้ว

	11
	นายปริพนธ์  จีนอ่อน
	พนักงานจ้างเหมาบริการ
	ปริพนธ์  จีนอ่อน


เปิดการประชุมเวลา  10.00 น.
- เลขานุการสภา	- ตามข้อ 25 ระเบียบ มท. ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึงฉบับที่ 3 พ.ศ.2565) เมื่อถึงกำหนดเวลานัดประชุม ให้เลขานุการสภาท้องถิ่นตรวจสอบรายชื่อสมาชิกสภาท้องถิ่นผู้มาประชุมที่ได้ลงชื่อไว้ว่าครบองค์ประชุมหรือไม่เมื่อมีผู้มาประชุมครบองค์ประชุมให้เลขานุการสภาให้สัญญานเรียกสมาชิกสภาท้องถิ่นเข้าห้องประชุม
ระเบียบวาระที่ 1	ประธานแจ้งให้ที่ประชุมทราบ
- ประธานสภา		- รับรองรายงานการประชุมครั้งที่แล้ว
			1. พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2569


2. พิจารณาอนุมัติกันเงินงบประมาณรายจ่ายประจำปีงบประมาณ พ.ศ.2568
3. การพิจารณาให้ความเห็นชอบในการดำเนินการขออนุญาตเข้าทำประโยชน์ในพื้นที่ป่าไม้ก่อนได้รับอนุญาต ตามมติคณะรัฐมนตรีเมื่อวันที่ 25 กุมภาพันธ์ 2568
- ที่ประชุม		- รับทราบ
ระเบียบวาระที่ 2	รับรองรายงานการประชุม
- ประธานสภา	- ให้สมาชิกสภาอบต.ทุกท่านได้พิจารณารายงานการประชุมสภาครั้งที่แล้ว                    โดยคณะกรรมการตรวจสอบรายงานการประชุม ได้ตรวจสอบความถูกต้องดังกล่าวแล้ว  พร้อมนี้ขอให้สมาชิกสภาอบต.ท่านใดประสงค์จะแก้ไข เพิ่มเติม ข้อเท็จจริงในการประชุมสภาหรือไม่ 
- ที่ประชุม	- ไม่มี
- ประธานสภา	- ขอมติรับรองรายงานการประชุมครั้งที่แล้ว (สมัยสามัญที่ 3/2568 ครั้งที่ 1)
- ที่ประชุม	- มีมติรับรองรายงานการประชุม
ระเบียบวาระที่ 3	เรื่องที่เสนอใหม่ (ค้างพิจารณา)
	1. การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2569
- ประธานสภา	- ตามที่สภาอบต.เขาพระ ได้มีมติรับหลักการร่างข้อบัญญัติงบประมาณรายจ่ายประจำปีงบประมาณ พ.ศ.2569 ในการประชุมสภาสมัยสามัญที่3/2568 ครั้งที่ 1 เมื่อ                   วันที่ 5 สิงหาคม 2568 นั้น ที่ประชุมสภาได้ส่งร่างข้อบัญญัติงบประมาณฯ 2568            แก่คณะกรรมการแปรญัตติ เพื่อพิจารณาตรวจสอบร่างข้อบัญญัติฯดังกล่าว ภายในระยะเวลาที่กำหนด รวมระยะเวลา  ไม่น้อยกว่า 24 ชม.นับตั้งแต่สภามีมติรับหลักการ  ปรากฏว่าถูกต้องและไม่มีการแก้ไขเพิ่มเติมแต่อย่างใด
แปรญัตติ
- ประธานสภา	- ตามข้อ 63-65 ระเบียบมท.ว่าด้วยการประชุมฯ ให้สมาชิกท่านใดประสงค์จะอภิปราย   ก็ให้สามารถดำเนินการได้ตามระเบียบที่กำหนด
	- สอบถามต่อที่ประชุม สมาชิกสภาท่านประสงค์จะอภิปราย/กระทู้อื่นอีกหรือไม่
- ที่ประชุม	- ไม่มีผู้ใดประสงค์ขออภิปราย/กระทู้
ลงมติ
- ประธานสภา	-  ตามข้อ 52 วรรคสอง แห่งระเบียบมท. ว่าด้วยวิธีการประชุมฯ ขอมติที่ประชุมสภา     ตราเป็นข้อบัญญัติงบประมาณรายจ่ายประจำปีงบประมาณ พ.ศ.2569 หรือไม่
- ที่ประชุม	- มีมติเห็นชอบเป็นเอกฉันท์ ตราเป็นข้อบัญญัติงบประมาณรายจ่ายประจำปีงบประมาณ   พ.ศ.2569
- ประธานสภา	- แจ้งต่อเลขานุการสภาท้องถิ่น และเจ้าหน้าที่งบประมาณ เพื่อจัดทำเป็นข้อบัญญัติงบประมาณรายจ่ายประจำปี พ.ศ.2569 เสนอนายอำเภอเดิมบางนางบวช เพื่ออนุมัติและประกาศใช้ตามระเบียบฯต่อไป
- เจ้าหน้าที่งบประมาณ	- รับทราบ
2. พิจารณาอนุมัติกันเงินงบประมาณรายจ่ายประจำปีงบประมาณ พ.ศ.2568
- ประธานสภา	- อนุญาตให้ผู้แทนผู้บริหารท้องถิ่น/ปลัดอบต.ชี้แจงรายละเอียด



- ปลัดอบต.		หลักการ
	ด้วยองค์การบริหารส่วนตำบลเขาพระ  ได้พิจารณาเห็นสมควรในการรายงานขออนุมัติกันเงิน งบประมาณรายจ่ายประจำปี พ.ศ.2568  เพื่อกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริหารทั่วไป ด้านการบริการชุมชนและสังคม ด้านการเศรษฐกิจ และกิจการที่จัดทำเพื่อบำบัดความเดือดร้อนของประชาชน ทั้งนี้ตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด 
	อาศัยอำนาจตามข้อ 61 แห่งระเบียบกระทรวงมหาดไทยว่าด้วยการรับเงินการเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองท้องถิ่น  พ.ศ. 2566 จึงขอรายงานอนุมัติกันเงินงบประมาณ ดังนี้
อนุมัติกันเงินงบประมาณ  จำนวน 6 โครงการ จำนวนเงินรวม  941,300  บาท  (เก้าแสนสี่หมื่นหนึ่งพันสามร้อยบาทถ้วน) แยกเป็น
			ด้านการเศรษฐกิจ
			แผนงานอุตสาหกรรมและการโยธา
1.งานปรับปรุงถนนลงหินคลุกพร้อมปรับเกลี่ย หมู่ที่ 6 บ้านกำมะเชียร บริเวณถนนซอยบ้านนางสุวรรณา ทองรอด ต่อจากถนนคอนกรีตเดิมไปทางทิศใต้ กว้าง 4.00 เมตร     ยาว 280.00 เมตร หนาเฉลี่ย 0.20 เมตร หรือมีปริมาตรวัสดุไม่น้อยกว่า 224 ลบ.ม. งบประมาณ 111,000 บาท
2.งานก่อสร้างถนนคอนกรีตเสริมเหล็ก (ถนนเส้นกลางหมู่บ้านต่อจากโครงการเดิมไปทางทิศตะวันตก) หมู่ที่ 4 บ้านท่ารวก ขนาดกว้าง 3.00 เมตร ยาว 200.00 เมตร หนาเฉลี่ย 0.15 เมตร หรือมีพื้นที่ไม่น้อยกว่า 600 ตรม.พร้อมลงหินคลุกไหล่ทางสองข้างตามสภาพพื้นที่ (อ้างอิงแบบมาตรฐานงานทางหลวงชนบท) งบประมาณ 307,000 บาท
3.งานก่อสร้างถนนคอนกรีตเสริมเหล็ก(บริเวณจากบ้านนายจ๋วน ทิวาวงศ์ ไปทางทิศเหนือ) หมู่ที่ 10 บ้านเขาตะค้าน กว้าง 3.00 เมตร ยาว 150.00 เมตร หนาเฉลี่ย 0.15 เมตร หรือมีพื้นที่ไม่น้อยกว่า 450 ตรม. พร้อมติดตั้งเสาและโคมไฟฟ้าส่องสว่างพนักงานแสงอาทิตย์ จำนวน 5 ชุด รายละเอียดตามแบบแปลนและแผนผังที่อบต.กำหนด งบประมาณ 327,700 บาท 
4.งานปรับปรุงถนนลาดยางแอสฟัลท์ติกคอนกรีตเป็นถนนคอนกรีตเสริมเหล็ก หมู่ที่ 7 บ้านท่าม่วง (บริเวณทางเข้าศูนย์พัฒนาเด็กเล็กอบต.เขาพระ) กว้าง 6.00 เมตร           ยาว 20.00 เมตร หนาเฉลี่ย 0.15 เมตร หรือมีพื้นที่ไม่น้อยกว่า 120 ตรม.พร้อมลงหินคลุกไหล่ทางสองข้างตามสภาพพื้นที่ (อ้างอิงแบบมาตรฐานงานทางหลวงชนบท) งบประมาณ 74,900 บาท
5.งานก่อสร้างพื้นและบันไดคอนกรีตเสริมเหล็ก หมู่ที่ 7 บ้านท่าม่วง (บริเวณหน้าอาคารศูนย์พัฒนาเด็กเล็กอบต.เขาพระ) ขนาดพื้นที่ไม่น้อยกว่า 124 ตรม. (รายละเอียดตามแบบแปลนและแผนผังที่อบต.กำหนด) งบประมาณ 92,400 บาท
6.งานติดตั้งราวเหล็กตกแต่ง(บริเวณศาลาเอนกประสงค์) หมู่ที่ 2 บ้านเขาพระ โดยติดตั้งราวเหล็กตกแต่ง ขนาด 0.85x3.80 เมตร จำนวน 8 ชุด และขนาด 0.85x1.80 เมตร จำนวน 2 ชุด (รายละเอียดตามแบบแปลนและแผนผังที่อบต.กำหนด) งบประมาณ 28,300 บาท



เหตุผล
เพื่อใช้จ่ายในการบริหารงาน และส่งเสริมคุณภาพชีวิตของประซาซน ตามอำนาจหน้าที่  ซึ่งเกี่ยวกับด้านการเศรษฐกิจ  แผนงานอุตสาหกรรมและการโยธา จึงขอรายงานอนุมัติกันเงินงบประมาณรายจ่ายค่าครุภัณฑ์ ค่าที่ดินและสิ่งก่อสร้าง ประจำปีงบประมาณ พ.ศ.2568 ยังมิได้ก่อหนี้ผูกพันแต่มีความจำเป็นต้องใช้จ่ายเงินนั้นต่อไปอีก เพื่อให้สภาองค์การบริหารส่วนตำบลเขาพระ พิจารณาอนุมัติต่อไป สาระสำคัญการกันเงินงบประมาณ       ให้ถือปฏิบัติตามระเบียบของกระทรวงมหาดไทยอย่างเคร่งครัด ถูกต้องและด้วยความระมัดระวัง ประหยัดและรอบคอบ และให้นายกองค์การบริหารส่วนตำบลปฏิบัติการเบิกจ่ายเงินที่ได้รับอนุมัติ ให้เป็นไปตามระเบียบการเบิกจ่ายเงินขององค์กรปกครองส่วนท้องถิ่น
ข้อระเบียบ กฎหมาย
- ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2566 ข้อ 61“ในกรณีที่มีรายจ่ายค่าครุภัณฑ์ ค่าที่ดินและสิ่งก่อสร้าง ยังมิได้ก่อหนี้ผูกพันแต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี”
			จึงเสนอรายงานขออนุมัติกันเงินต่อสภาองค์การบริหารส่วนตำบลเขาพระ         เพื่อกันเงินงบประมาณ จำนวนทั้งสิ้น 941,300 บาท (ปรากฏตามเอกสารแนบการประชุม ลำดับที่ 1)
 - ประธานสภา		- ให้สมาชิกสภาทุกท่านได้พิจารณารายละเอียดตามเอกสาร และสอบถามมีสมาชิกท่านใดสอบถามประเด็นอื่นๆหรือไม่
- ที่ประชุม	- พิจารณาการกันเงินงบประมาณรายจ่าย ประจำปีงบประมาณ พ.ศ.2568 และไม่มีผู้ใดสอบถามประเด็น
- ประธานสภา	- ขอมติที่ประชุมสภาเพื่ออนุมัติ
- ที่ประชุม	- มีมติอนุมัติ    
- เลขานุการสภา	- รับทราบ
ระเบียบวาระที่ 4	เรื่องอื่นๆ
- ประธานสภา	- สอบถามต่อที่ประชุม มีสมาชิกสภาฯ ท่านใดจะเสนอหรือสอบถามญัตติอื่นอีกหรือไม่
	1. การขอความเห็นชอบจากสภาท้องถิ่นในการดำเนินการขออนุญาตเข้าทำประโยชน์ในพื้นที่ป่าไม้ก่อนได้รับอนุญาต ตามมติคณะรัฐมนตรีเมื่อวันที่ 25 กุมภาพันธ์ 2568
-ปลัดอบต.	- ตามที่กรมส่งเสริมการปกครองท่องถิ่น ด่วนที่สุด ที่ มท 0821.3/ว 1922 ลงวันที่ 2 พฤษภาคม 2568 เรื่องกำชับองค์กรปกครองส่วนท้องถิ่นในการดำเนินการขออนุญาตเข้าทำประโยชน์ในพื้นที่ป่าไม้ก่อนได้รับอนุญาต ตามมติครม.เมื่อวันที่ 25 กุมภาพันธ์ 2568 นั้น
		อบต.เขาพระมีหน้าที่บริการสาธารณะให้แก่ประชาชนในพื้นที่ ในการก่อสร้าง ปรับปรุง ซ่อมแซม และบำรุงรักษา สิ่งปลูกสร้างหรือสาธารณูปโภค โครงสร้างพื้นฐาน เพื่อป้องกันไม่ให้เกิดปัญหาขาดการละเลย เพิกเฉย กระทำการไม่ครบถ้วนในการขออนุญาตเข้าทำประโยชน์ในพื้นที่ป่า (กรณีผ่อนผันการเข้าทำประโยชน์) อันส่งผลกระทบต่อการพัฒนาพื้นที่ จึงขอมติที่ประชุมสภาให้ความเห็นชอบบริเวณแผนผังที่ดินสาธารณ

                               ประโยชน์ในเขตพื้นที่คลอบคลุม ซึ่งอยู่ในความรับผิดชอบขององค์การบริหารส่วนตำบลเขาพระ เพื่อเสนอขออนุมัติผ่อนผันต่อหน่วยงานของกรมป่าไม้ กระทรวงทรัพยากรธรรมชาติและสิ่งแวดล้อม ดังนี้
1. โครงการก่อสร้างที่ตั้งอาคารที่ทำการองค์การบริหารส่วนตำบลเขาพระ พร้อมระบบสาธารณูปโภค
2. โครงการก่อสร้างและปรับปรุงถนน พร้อมระบบสาธารณูปโภค ภายในพื้นที่องค์การบริหารส่วนตำบลเขาพระ
3. โครงการก่อสร้างและปรับปรุงบ่อขยะบริเวณหลังเขาใหญ่ หมู่ที่ 2 บ้านเขาพระ
4. โครงการก่อสร้างที่ตั้งสถานีสูบน้ำด้วยไฟฟ้าพร้อมระบบสูบน้ำ หมู่ที่ 1 บ้านท่าฟืน
5. โครงการก่อสร้างและปรับปรุงสระน้ำสาธารณประโยชน์เขาใหญ่ หมู่ที่ 2 บ้านเขาพระ
6. โครงการก่อสร้างและปรับปรุงสระน้ำสาธารณประโยชน์เขาใหญ่ หมู่ที่ 7 บ้านท่าม่วง
 (ดังรายละเอียดบริเวณที่ตั้งโครงการฯ ปรากฏตามเอกสารแนบการประชุม ลำดับที่ 2)
-ประธานสภา	- แจ้งต่อที่ประชุมสภา เพื่อพิจารณาตรวจสอบความถูกต้อง พร้อมขอมติเห็นชอบในการขอผ่อนผันการเข้าทำประโยชน์ในพื้นที่ป่าไม้ก่อนได้รับอนุญาต ตามมติคณะรัฐมนตรี    เมื่อวันที่ 25 กุมภาพันธ์ 2568 
-ที่ประชุม	- มีมติเห็นชอบตามที่เสนอ
	2. ขอความเห็นชอบการถอนสภาพที่ดินสาธารณประโยชน์แปลง “เขาใหญ่”(บางส่วน) กรณีหมวดบำรุงทางหลวงชนบทเดิมบางนางบวช
- ปลัดอบต.	ต้นเรื่อง
	- ตามหนังสือหมวดบำรุงทางหลวงชนบทเดิมบางนางบวช ที่ คค 0703.66/บทช.2/426 ลงวันที่ 14 สิงหาคม 2568 เรื่องขอความอนุเคราะห์เกี่ยวกับการขอถอนสภาพที่ดินสาธารณะประโยชน์ “เขาใหญ่”(บางส่วน) อันเป็นสาธารณสมบัติของแผ่นดินประเภทพลเมืองใช้ร่วมกัน พิกัด N14.854095,E100.111515 เนื้อที่ประมาณ 17 ไร่ 2 งาน 90 ตารางวา เพื่อใช้ประโยชน์ในการก่อสร้างอาคารและบริเวณของสำนักงานหมวดบำรุงทางหลวงชนบทเดิมบางนางบวช โดยแจ้งต่อองค์การบริหารส่วนตำบลเขาพระ เพื่อสภาท้องถิ่นให้ความเห็นชอบในการขอถอนสภาพที่ดินดังกล่าวนั้น (ปรากฏตามเอกสารแนบการประชุมลำดับที่ 3)
	ข้อเท็จจริง
	1.พื้นที่สาธารณประโยชน์(บางส่วน)ดังกล่าว ตั้งอยู่ในท้องที่ หมู่ที่ 2 บ้านเขาพระ ตำบลเขาพระ ซึ่งอยู่ในความรับผิดชอบขององค์การบริหารส่วนตำบลเขาพระ
	2.หมวดบำรุงทางหลวงชนบท ได้ผ่านการขอมติที่ประชุมประชาคมหมู่บ้าน หมู่ที่ 2 บ้านเขาพระ ซึ่งเห็นชอบไม่ขัดข้องที่จะใช้พื้นที่ดังกล่าว
	ข้อระเบียบกฎหมายและหนังสือสั่งการ
	1.ระเบียบมท ว่าด้วยหลักเกณฑ์และวิธีการเกี่ยวกับการอนุญาตแห่งประมวลกฎหมายที่ดิน พ.ศ.2543 (มาตรา 9)
	2.หนังสือมท 0310.1/ว0003 ลงวันที่ 3 มกราคม 2561 เรื่องซักซ้อมแนวทางและขั้นตอนการปฏิบัติในอำนาจหน้าที่ของหน่วยงานเกี่ยวกับที่ดินสาธารณประโยชน์
	3.หนังสือกรมส่งเสริมการปกครองท้องถิ่น ที่ มท 0804.3/ว1067  ลงวันที่ 12 เมษายน 2565 เรื่องขอความเห็นชอบจากสภาองค์กรปกครองส่วนท้องถิ่นที่ป่าไม้ตั้งอยู่


	เสนอเพื่อพิจารณา
	 	จึงเสนอเรื่องดังกล่าวต่อที่ประชุมสภาท้องถิ่น ในการขอถอนสภาพ                   ที่สาธารณประโยชน์ “เขาใหญ่” (บางส่วน) เนื้อที่ 17 ไร่ 2 งาน 90 ตารางวา เพื่อสภาองค์การบริหารส่วนตำบลเขาพระ ได้พิจารณาให้ความเห็นชอบการถอนสภาพที่ดินรวมถึงกรณีที่พื้นที่อยู่ในความรับผิดชอบขององค์การบริหารส่วนตำบลที่ป่าไม้ตั้งอยู่
 - ที่ประชุม	- มีมติเห็นชอบตามที่เสนอ  เห็นควรแจ้งต่อหมวดบำรุงทางหลวงชนบทเดิมบางนางบวช เพื่อทราบและดำเนินการในส่วนที่เกี่ยวข้องต่อไป
	3.ขอความเห็นชอบจากสภาท้องถิ่นในการเข้าทำประโยชน์ในพื้นที่ป่าไม้
-- ปลัดอบต.	ต้นเรื่อง
	- ตามหนังสือแขวงทางหลวงชนบทสุพรรณบุรี ที่ คค 0703.66/3009 ลงวันที่ 29 กรกฎาคม 2568 เรื่องขอความเห็นชอบจากสภาองค์กรปกครองส่วนท้องถิ่นในการเข้าทำประโยชน์ในพื้นที่ป่าไม้ โดยแจ้งต่อองค์การบริหารส่วนตำบลเขาพระ เพื่อสภาท้องถิ่นให้ความเห็นชอบในการดำเนินงานตามภารกิจเข้าทำประโยชน์ในพื้นที่ป่าไม้นั้น (ปรากฏตามเอกสารแนบการประชุมลำดับที่ 4)
	ข้อเท็จจริง
		แขวงทางหลวงชนบทสุพรรณบุรี มีภารกิจด้านงานทาง ซึ่งเป็นเขตป่าไม้และอยู่ในพื้นที่ความรับผิดชอบขององค์การบริหารส่วนตำบลเขาพระ โดยถนนสาย สพ.027 สะพานท่าช้าง-เขาใหญ่ อำเภอเดิมบางนางบวช จังหวัดสุพรรณบุรี ระยะทางทั้งสิ้น 0.526 กม.      ซึ่งช่วงกม.ที่ 0+000–0+065 ระยะทาง 0.065 กม. พิกัดเริ่มต้น N14.865477,   E100.085103 พิกัดสิ้นสุด N14.864720,E100.084656 เนื้อที่ 0 ไร่ 1 งาน 46 ตารางวา (ถนนกว้าง 9.00 เมตร) ตั้งอยู่ในท้องที่ หมู่ที่ 7 บ้านท่าฟืน ตำบลเขาพระ ซึ่งอยู่ในความรับผิดชอบขององค์การบริหารส่วนตำบลเขาพระ
		ข้อระเบียบกฎหมายและหนังสือสั่งการ
	1. ระเบียบมท ว่าด้วยหลักเกณฑ์และวิธีการเกี่ยวกับการอนุญาตแห่งประมวลกฎหมายที่ดิน พ.ศ.2543 (มาตรา 9)
	2. หนังสือมท 0310.1/ว0003 ลงวันที่ 3 มกราคม 2561 เรื่องซักซ้อมแนวทางและขั้นตอนการปฏิบัติในอำนาจหน้าที่ของหน่วยงานเกี่ยวกับที่ดินสาธารณประโยชน์
	3. หนังสือกรมส่งเสริมการปกครองท้องถิ่น ที่ มท 0804.3/ว1067  ลงวันที่ 12 เมษายน 2565 เรื่องขอความเห็นชอบจากสภาองค์กรปกครองส่วนท้องถิ่นที่ป่าไม้ตั้งอยู่
	เสนอเพื่อพิจารณา
	 	จึงเสนอเรื่องดังกล่าวต่อที่ประชุมสภาท้องถิ่น ในการพิจารณาให้ความเห็นชอบในการที่แขวงทางหลวงชนบทสุพรรณบุรี ได้จัดทำภารกิจด้านงานทางตามโครงการดังกล่าวข้างต้น เพื่อสภาองค์การบริหารส่วนตำบลเขาพระได้พิจารณาให้ความเห็นชอบกรณีที่พื้นที่ซึ่งอยู่ในความรับผิดชอบขององค์การบริหารส่วนตำบลที่ป่าไม้ตั้งอยู่
 - ที่ประชุม	- มีมติเห็นชอบตามที่เสนอ เห็นควรแจ้งแขวงทางหลวงชนบทสุพรรณบุรี เพื่อทราบและดำเนินการในส่วนที่เกี่ยวข้องต่อไป
-ประธานสภา	- สอบถามต่อที่ประชุม สมาชิกท่านใดประสงค์กระทู้ถามประเด็นอื่นอีกหรือไม่
- ที่ประชุม	- ไม่มี
- ประธานสภา	- เห็นสมควรแก่เวลาจึงขอปิดประชุมสภาสมัยสามัญที่ 3/2568 
- ที่ประชุม	- รับทราบ

ปิดประชุมเวลา  12.00 น.

		   วิทมนตร์  กิริวรรณา		ผู้บันทึกรายงานการประชุม
	          ( นายวิทมนตร์  กิริวรรณา ) 
                    เลขานุการสภาองค์การบริหารส่วนตำบลเขาพระ
	คณะกรรมการตรวจสอบรายงานการประชุม ได้ตรวจสอบรายงานการประชุมแล้ว เมื่อวันที่ 21 สิงหาคม 2568 เห็นว่าถูกต้อง
					     สุวรรณา  ทองรอด		ผู้ตรวจสอบรายงานการประชุม
				           ( นางสุวรรณา  ทองรอด )
                                     สมาชิกสภาองค์การบริหารส่วนตำบลเขาพระ หมู่ที่ 6
					      อณุรดี  สัมฤทธิ์		ผู้ตรวจสอบรายงานการประชุม
				            ( นางอณุรดี  สัมฤทธิ์ )
                                     สมาชิกสภาองค์การบริหารส่วนตำบลเขาพระ หมู่ที่ 10
					   เบญจมินทร์  วัฒนงาม		ผู้ตรวจสอบรายงานการประชุม
				         ( นายเบญจมินทร์  วัฒนงาม )
                                     สมาชิกสภาองค์การบริหารส่วนตำบลเขาพระ หมู่ที่ 11
รายงานการประชุมนี้ ได้รับรองจากสภาองค์การบริหารส่วนตำบลเขาพระ ในการประชุมสมัยวิสามัญที่ 1/2568 เมื่อวันที่ 17 ตุลาคม 2568
                                                      สมชาย  สมทวีกาญจนพร	ผู้รับรอง
	       ( นายสมชาย  สมทวีกาญจนพร ) 
                    ประธานสภาองค์การบริหารส่วนตำบลเขาพระ



